
PRÆSIDENT  BRIGHAM  YOUNG. 

(Fortsat.) 

Hvis  Brodet  og  Vinen  er  blevet  indviet  og  helliget  gennem 
Guds  F'olks  Oprigtighed  og  Tro,  hviler  Herrens  Aand  efter 
Lofte  over  dem,  som  paa  denne  Maade  holder  hans  Bud  og 
med  Flid  stræber  efter  at  adlyde  Guds  Huses  Ordinancer.  Saa- 
ledes  forstaar  jeg  alle  Herrens  Huses  Ordinancer.*)  I  husker, 
at  vi  tidligere  knælede  og  bad  om  vore  Synders  Forladelse  og 
blev  ved  at  bede,  indtil  vi  fik  Fred  i  vort  Sind  og  mente  da,  at 
vore  Synder  var  os  tilgivne.  Jeg  har  ikke  noget  at  udsætte  paa 
dette,  det  er  altsammen  godt.  Mange  er  paa  den  Maade  naaet 
til  at  glæde  sig  i  Haabet  om  det  evige  Liv,  at  glæde  sig  i  Her- 
rens Aand  og  i  Lyset  fra  hans  Ansigt.  Mange  har  modtaget 
himmelske  Syner,  Aabenbaringer,  Betjening  af  hellige  Engle 
og  Tilkendegivelser  af  Guds  Kraft  i  saa  hoj   Grad,  som  de 


*)  Brigham  Young  hentyder  til  Tiden  forud  for  hans  Indtrædelse 
i  Kirken. 

kunde  onske,  og  alt  dette  før  Guds  Huses  Ordinancer  blev  præ- 
dikede for  Folket.  De  opnaaede  disse  Velsignelser  ved  deres 
Tro  og  deres  Hjerters  Oprigtighed.  Det  var  det,  der  nedkaldte 
Himlens  Velsignelser  over  dem.  Det  var  gennem  deres  Nid- 
kærhed i  Aanden  og  ikke  ved  deres  Lydighed  mod  den  cele- 
stiale  Lov,  at  de  modtog  saadanne  Velsignelser,  og  det  var  i 
sin  Orden.  Hvad  forlanges  der  af  os,  naar  Loven  kommer? 
At  vi  maa  adlyde  den,  som  gamle  Paulus  gjorde.  Han  var 
Guds  Tjener  i  al  sit  Hjertes  Oprigtighed,  da  han  vogtede 
deres  Klæder,  som  stenede  Stefanus  til  døde;  men  da  Loven 
kom,  vaagnede  hans  Synd  i  ham,  og  han  sagde:  »Jeg  døde.« 
Det  vil  sige,  hans  tidligere  Opfattelse  af  at  tjene  Gud,  hans 
tidligere  fejlagtige  Traditioner  viste  sig  for  ham  i  deres  rette 
Lys,  og  det,  paa  hvilket  han  havde  bygget  sin  Frelse,  viste 
sig  saa  grundløst  som  en  Drøm,  da  Herrens  Lov  kom  ved 
Jesus  Kristus.  I  den  fandt  han  det  hellige  Evangeliums  Løf- 
ter, Gaver  og  Velsignelser  ved  Adlydelse  af  Ordinancerne.  Det 
er  den  eneste  retmæssige  Vej  til  Frelse  og  Ophøjelse  i  Guds 
Nærhed. 

I  dette  Lys  betragter  jeg  alle  Herrens  Huses  Ordinancer. 
Jeg  kender  ikke  en  eneste  Befaling,  som  er  at  foretrække  frem 
for  nogen  anden,  eller  en  af  Guds  Huses  Ordinancer  fra  det 
forste  til  det  sidste  af  al  det,  som  Herren  har  aabenbaret  til 
Menneskenes  Børn,  søm  ikke  er  af  lige  saa  stor  Gyldighed, 
Kraft  og  Autoritet  som  Resten.  Derfor  nyder  vi  af  Brodet  og 
Vinen  og  adlyde  Herrens  Bud,  og  ved  at  gøre  det  modtager 
vi  Velsignelsen. 

Men  hvorledes  er  Folkets  Følelser?  Maaske  I  vil  vende  dette 
Sporgsmaal  mod  mig  selv.  Hvis  jeg  skulde  svare  paa  det, 
vilde  jeg  sige,  at  deres  Følelser  er  saa  delte,  som  de  kan  være. 
Jeg  tillader  mig  i  Særdeleshed  at  hentyde  til  de  Brodre  og 
Sostre,  som  sidst  er  kommet  hertil  —  deres  Følelser  er  lige 
saa  forskellige,  som  der  er  Forskel  paa  Menneskenes  Hjerter. 
De  ved  dette  selv;  de  er  mine  Vidner.  De  mest  ubetydelige  og 
intetsigende  Smaating,  som  tænkes  kan,  kan  foraarsage  dem 

de  utroligste  Prøvelser.  Hvad  skal  vi  sige  til  det?  For  min 
Part  vil  jeg  sige:  »Lad  dem  bare  komme,  de  store  Prøver,  saa 
vel  som  de  smaa,  lad  dem  være  faa  eller  mange,  det  er  det 
samme,  lad  dem  komme,  som  det  behager  Herren.«  Broder 
Heber  C.  Kimball  talte  i  Morges  om,  hvorledes  dette  Folk 
blev  drevet  fra  Sted  til  Sted,  og  han  forklarede  Grunden  til 
deres  mange  Prøvelser.  Jeg  vil  gore  Eder  et  Spørgsmaal  ved- 
rorende denne  Sag.  Hvis  I  ikke  var  blevet  fordrevet  fra  Sta- 
ten York  og  Forfølgelsen  ikke  blevet  saa  haard,  at  I  var  blevet 
drevet  op  til  Kirtland  i  Ohio,  vilde  I  da  have  forstaaet  saa 
meget,  som  I  nu  forstaar? 

Forfølgelsen  begyndte  ikke  i  Kirtland  ej  heller  i  Jackson 
County,  men  den  begyndte,  da  Profeten  Joseph  søgte  Pladerne 
i  Højen  Kumorah.  Den  begyndte  ikke  efter,  at  jeg  kom  ind  i 
Kirken;  jeg  fandt  den  i  fuld  Aktivitet,  da  jeg  sluttede  mig 
dertil. 

Antag,  at  Joseph  ikke  var  blevet  nødt  til  at  flygte  fra  Penn- 
sylvania tilbage  til  York  Stat,  vilde  han  da  have  forstaaet  saa 
meget,  som  han  siden  efter  forstod?  Antag,  at  han  kunde 
være  blevet  i  gamle  Ontario  County  i  Fred  uden  at  blive  for- 
fulgt, kunde  han  da  have  lært  det  samme,  som  han  gjorde 
ved  at  blive  forfulgt?  Han  flygtede  derfra  til  Kirtland,  fulgt 
af  mange  andre,  for  at  frelse  Livet.  Der  er  dem  indenfor  Kir- 
ken nu,  og  jeg  ser  dem  her  foran  mig  og  i  fuldt  Medlemskab 
i  Kirken,  som  bevogtede  mit  Hus  i  Dage,  Uger  og  Maaneder 
for  at  dræbe  mig,  og  jeg  vidste  det  hele  Tiden.  Og  Joseph 
maatte  fly  til  Missouri. 

Vilde  han  have  forstaaet  saa  meget,  hvis  denne  Forfølgelse 
ikke  var  blevet  rejst  imod  ham,  som  han  gjorde  ved,  at  den 
ramte  ham?  Da  Folket  forlod  Kirtland,  drog  de  til  Jackson 
County  i  Missouri,  og  Joseph  begyndte  at  lægge  Grunden  til 
en  By,  som  skulde  hedde  Zion.  Og  ikke  nu,  men  efter  en  Tids 
Forløb,  naar  Herren  har  sluttet  sit  forberedende  Arbejde,  vil 
den  blive  bygget  —  og  i  Sandhed  den  vil  blive  det  ny  Jerusa- 
lem. Brødrene  blev  ogsaa  forfulgt  i  Jackson  County  og  blev 

ogsaa  drevne  derfra.  Prøvelse  ramte  dem  paa  Provelse;  For- 
følgelse alle  Vegne,  hvorhen  de  saa.  Sæt  nu,  at  de,  da  de  drog 
til  Jackson  County,  vilde  være  blevet  hilst  velkommen  af  hele 
Folket  i  Missouri  som  Brodre  og  Medborgere  og  gode  Naboer 
og  være  blevet  behandlet  derefter  og  være  blevet  beskyttet  i 
deres  religiøse  Frihed,  vilde  da  det  Folk,  som  blev  drevet  fra 
Jackson  County,  have  forstaaet  saa  meget,  som  det  nu  for- 
staar.  Kunde  det  have  vundet  den  Kundskab  og  Visdom,  det 
naaede  gennem  sine  Forfølgelser?  I  kan  besvare  disse  Sporgs- 
maal,  som  I  selv  vil. 

Da  de  maatte  flygte  fra  Ohio  til  Missouri,  gav  det  absolut 
Folket  en  Erfaring,  som  de  ikke  paa  nogen  anden  Maade 
kunde  have  opnaaet.  Da  de  blev  drevne  ud  af  Jackson  County 
og  drog  til  Clay,  Ray,  Caldwell  og  Davies  Countier,  fulgte 
Forfølgelsen  dem  ogsaa  der,  og  hver  Mand  og  hver  Kvinde, 
der  anerkendte  Joseph  Smith  som  Profet,  maatte  forlade  Sta- 
ten med  det  samme. 

Spørg  Eder  selv,  om  I  tror,  at  dette  Folk  vilde  have  mod- 
taget saa  meget,  som  de  har,  hvis  de  aldrig  var  blevet  for- 
fulgt. Vilde  de  være  naaet  saa  langt  frem  i  Intelligensens 
Skole  uden  Forfølgelse,  som  de  er  naaet  det  ved  at  blive  for- 
fulgt? Tag  for  Eksempel  Adam.  Lyt  o  Sidste  Dages  Hellig! 
Antag,  at  Adam  virkelig  blev  formet  af  Ler  af  det  samme 
Materiale,  af  hvilket  man  laver  Mursten,  antag,  at  Gud  af 
dette  Stof  dannede  Billedet  af  et  Menneske  og  pustede  Livets 
Aande  ind  gennem  dets  Næse  og  forlod  det  i  denne  Tilstand 
af  formentlig  Fuldkommenhed  —  det  vilde  have  været  en 
Lersten  til  den  Dag  i  Dag,  vilde  ikke  have  vidst  noget  af 
nogenting. 

Nogle  af  Eder  vil  maaske  betvivle  Sandheden  af,  hvad  jeg 
der  sagde  og  indvende,  at  Herren  jo  kunde  undervise  ham. 
Det  er  en  Fejltagelse.  Herren  kunde  ikke  have  undervist  ham 
paa  nogen  anden  Maade,  end  han  gjorde.  I  tror,  at  Adam 
blev  skabt  af  denne  Jords  Støv.  Det  tror  jeg  ikke,  skøndt  det 
antages  at  være  saaledes  skrevet  i  Bibelen,  men  det  er  det 

ikke,  saavidt  jeg  forstaar.  I  kan  skrive  ud  til  Verden,  hvis  I 
vil,  og  fortælle  dem,  at  jeg  offentlig  har  erklæret,  at  jeg  ikke 
opfatter  dette  Punkt  af  Bibelen,  som  den  kristne  Verden  gør 
det. 

Det  har  jeg  aldrig  gjort,  og  jeg  onsker  aldrig  at  komme  til 
det.  Hvorfor  gør  jeg  det  ikke?  Fordi  jeg  er  naaet  til  bedre 
Forstaaelse  og  fra  mit  Sind  har  banlyst  alle  de  Bornehisto- 
rier, min  Moder  fortalte  mig  som  lille. 

Men  sæt  nu  alligevel,  at  Adam  blev  formet  og  dannet  paa 
samme  Maade,  som  vi  laver  Lersten.  Hvis  han  ikke  havde 
drukket  af  den  bedske  Drik,  kunde  Herren  have  talt  til  ham 
til  den  Dag  i  Dag,  og  han  vilde  være  blevet  den  samme,  som 
han  var  i  al  Evighed,  og  aldrig  vilde  han  være  vokset  et  Gran 
i  Intelligens.  Denne  Tanke  aabner  en  vid  Mark  for  det  intelli- 
gente Sind.  Hvorledes  kan  I  fatte  Sandhed  uden  ved  dens 
Modsætning,  eller  Lys  uden  ved  dets  Modsætning?  Fraværel- 
sen af  L}'s  er  det  samme  som  Mørke.  Hvorledes  kan  man  lære 
at  forstaa  Sodhed  uden  gennem  dets  Modsætning  Bitterhed. 
Det  er  paa  denne  Maade,  vi  opnaar  al  Indsigt.  Dette  er  Mor- 
monismen, og  den  er  grundet  paa  al  Sandhed,  paa  ethvert 
Princip  i  sand  Filosofi;  ja  i  Sandhed,  Jesu  Kristi  Evangelium 
er  den  eneste  sande  Filosofi,  som  eksisterer.  Der  er  ikke  den 
Del  deraf,  som  ikke  er  strengt  filosofisk,  selv  om  I  og  jeg 
inaaske  ikke  forstaar  det  fuldt  ud;  det  vil  vi  imidlertid  komme 
til,  hvis  vi  bliver  ved  at  være  trofaste.  (Fortsættes). 


MAADEHOLD  OG  AFHOLD. 

Efter  »The  childrens  friend«. 

Naar  vi  nævner  Ordene  Afhold  eller  Maadeholdenhed,  er 
vi  tilbøjelige  til  straks  at  sætte  dem  i  Forbindelsen  med  Alko- 
hold  og  kun  at  tænke  os  dem  i  denne  Forbindelse. 

Disse  to  Ord  bør  paa  ingen  Maade  saaledes  begrænses  i 
deres  Anvendelse. 

Der  paalægges  os  at  være  maadeholdende  i  vor  Tale  og 
Tanke,  maadeholdende  med  Spise  og  i  vore  Forhold  til  andre. 

Hvor  mange  af  os,  som  vilde  sky  enhver  berusende  Drik, 
hengiver  os  ikke  til  Umaadehold  i  uvenlig  Tale,  Overmættel- 
ser  med  Mad  og  Udbrud  af  Hidsighed  og  lader  os  beherske 
deraf  hver  Dag. 

Hvor  mange  af  os  er  ikke  simple  og  foragtelige  i  vort  Hjem, 
giver  efter  for  vor  Hidsighed,  gaar  og  »ser  surt«,  er  sar- 
kastiske i  vor  Tale  og  er  en  Svøbe  for  hele  Huset  Dagen  lang. 

Tennyson  skrev:  »Kiv  og  Trætte  gor  snart  et  Hjem  til  et 
Helvede«. 

Er  dit  Hjem  et  Arnested  for  Trætte? 

Hvis  saa  er,  er  du  i  hoj  Grad  at  beklage,  og  endnu  mere  om 
Trætten  udgaar  fra  dig  selv. 

Gaa  til  Spejlet,  stil  dig  Ansigt  til  Ansigt  med  dig  selv  og 
spørg:  »Er  jeg  trættekær?  Er  jeg  hadefuld  i  min  Tale?  Plager 
jeg  mit  Hjem  med  haarde  Ord  og  utøjlet  Vrede?«  Svar  dig 
selv  ærligt  paa  disse  Sporgsmaal,  og  hvis  du  finder  Grund 
dertil,  da  tag  i  Guds  Navn  fat  og  ret  din  Opforsel  og  bliv  saa- 
ledes,  at  andre  kan  leve  med  Glæde  i  dit  Selskab. 

Du  har  ingen  større  moralsk  Ret  til  at  tale  uvenligt  eller 
være  hadefuld  i  dine  Handlinger,  end  du  har  til  at  byde  din 
Broder  berusende  Drikke  eller  lægge  nogen  anden  Sten,  hvor- 
over han  kan  falde  paa  hans  Vej,  og  derved  standse  eller  op- 
holde ham  i  hans  aandelige  Udvikling. 

Lige  meget  hvad  andre  gør  eller  er,  bryd  dig  kun  om  dig 
selv. 

»Træk  Bjælken  ud  af  dit  eget  Øje,  før  du  begynder  at  se 
efter  Splinten  i  andres.« 

Heller  i  Higen  forvildes 

End  aldrig  at  ville  og  vove; 
Hellere  daadsprængt  do, 

End  sove! 

L.  C.  Nielsen. 

VISDOMSORDETS  SEJRSGANG. 

Som  det  vil  være  Sødskende  bekendt,  er  der  igen  veder- 
faret Danmark  den  Ære,  at  Nobelpræmien  er  blevet  tildelt  en 
af  dets  Sønner.  Vi  husker,  at  Nobelprisen  ved  Uddelingen  i 
Fjor  blev  tilkendt  de  to  danske  Digtere  Henrik  Pontoppidan 
og  Karl  Gjellerup  —  i  Aaret  1919  blev  altsaa  disse  to  betragtet 
som  de  to  største  Digtere  i  den  ganske  Verden;  —  i  Aar  er  det 
en  dansk  Videnskabsmand,  Professor  Krogh  ved  Københavns 
Universitet,  der  har  faaet  tildelt  denne  store  Anerkendelse. 

Hvad  er  det  nu  for  et  Studium,  der  beskæftiger  denne 
Mand,  paa  hvem  hele  Verdens  Opmærksomhed  i  disse  Dage 
er  blevet  henledt?  Han  beskæftiger  sig  med  fysiologiske  Eks- 
perimenter og  har  bl.  a.,  ifølge  »Social-Demokraten«,  anstillet 
Undersøgelse  over  Ernæringens  Indflydelse  paa  den  menne- 
skelige Arbejdskraft,  og  han  er  her  kommet  til  det  for  os  saa 
interessante  Resultat,  at  det  er  vegetabilsk  Føde,  Mel  og  Gryn- 
spiser,  der  tilfører  Mennesket  den  største  Mængde  Energi,  at 
et  Menneske,  som  skal  arbejde  haardt,  bedst  vil  faa  den  for- 
nødne Kraft  til  dette  haarde  Arbejde  gennem  Vegetabiler. 
Denne  Ide  vil  være  fuldstændig  revolutionerende  for  mange; 
det  er  nemlig  en  almindelig  Overtro,  »nedarvet  fra  Fædrene«, 
at  de,  som  skal  arbejde  haardt  legemligt,  maa  have  Kød- 
spiser  og  meget  Kød.  I  Jylland  inddeler  Folkene  Gaardene  i 
»gode  og  daarlige  Madsteder«,  og  de  daarlige  Madsteder  er 
naturligvis  de  Gaarde,  hvor  der  kun  vanker  lidet  Kød.  Nu 
kommer  altsaa  denne  Mand  og  siger,  at  Folk  maa  lægge  deres 
Vurdering  af  Føden  helt  om.  Det  samme  har  forovrigt  allerede 
Dr.  Hindhede  hævdet  gennem  mange  Aar.  Men  længe,  længe 
for  Dr.  Hindhede  og  længe  for  noget  Menneske  overhovedet 
havde  gjort  sig  til  Talsmand  for  den  omtalte  Ide,  lød  der  en 
Rost  fra  det  vestlige  Amerika,  der  forkyndte  til  Menneske- 
heden, at  Kod  ikke  burde  bruges  til  Føde  undtagen  i  Kuldens 
og  Hungersnødens  Tid,  forkyndte,  at  Plantefade  og  i  Sær- 
deleshed Korn  var  Menneskets  rette  Ernæring. 

Lad  os  skønne  paa  det  store  Gode,  vi  har  i  Visdomsordet, 
og  lad  os  leve  efter  dets  Raad  og  Forskrifter,  lad  os  tro  paa, 
hvad  det  lærer  os,  rent  bortset  fra  den  Anerkendelse,  som 
kommer  til  det  ude  fra;  Herren  har  skabt  vore  Legemer,  han 
kender  ogsaa  vore  Legemers  Behov  og  kender,  hvad  der  vil 
skade  dem.  Naturligvis  maa  al  Forskning  og  alle  Opdagelser 
paa  Ernæringsomraadet  bidrage  til  at  fastslaa  Visdomsordets 
Autoritet;  videnskabelig  Forskning  er  jo  kun  Menneskets 
Forsøg  paa  og  Stræben  efter  at  opdage  Naturens  Love,  eller 
vi  kunde  ogsaa  sige  Guds  Love  i  Naturen. 

Alle  nye  Opdagelser  maa  tjene  til  at  fastslaa  dets  Rigtighed, 
hvis  vor  Paastand  om  dets  Guddommelighed  er  sand.  Disse 
Opdagelser  ned  igennem  Tiden  har  netop  været  en  god  Prøve- 
sten paa  Lødigheden  af  Visdomsordet  og  derigennem  af  Jo- 
seph Smith  —  og  Visdomsordet  er  gaaet  sejrrigt  ud  af  alle 
Prøverne.  Da  en  Mathematiker  fandt  den  yderste  af  Plane- 
terne i  vort  Solsystem,  fastslog  han  ved  Hjælp  af  sine  Udreg- 
ninger, at  den  maatte  være  der,  før  man  endnu  var  i  Stand  til 
at  se  den,  blev  det  betragtet  som  en  stor  Triumf  for  Mathema- 
tiken,  da  Stjernen  senere  ved  Hjælp  af  de  stærkere  Kikkerter 
blev  befundet  at  være  der,  som  hin  Regnemester  havde  sagt. 
Det  var  ogsaa  en  stor  Triumf.  —  Anvend  det  samme  Ræ- 
sonnement over  for  Visdomsordet. 

Det  glæder  os,  at  en  af  vore  Landsmænd  har  modtaget  saa 
stor  en  Anerkendelse,  og  det  glæder  os  end  mere  at  notere, 
at  denne  Mand,  hvis  Dygtighed  saaledes  er  blevet  fastslaaet 
og  sat  i  Rang  med  Verdens  største,  gennem  sine  Undersøgel- 
ser netop  fastslaar  Rigtigheden  af  det,  som  vi  har  forkyndt  i 
Aartier,  fastslaar,  at  Visdomsordets  Lære  er  sand. 


TROEN  OG  UNIVERSET. 

P.  L.  Olsen. 

Ethvert  Stof,  enhver  Materie  vi  kender,  selv  den  haardeste, 
er    sammensat    af   Molekyler,    som    ikke    berører    hinanden. 

Disse  Molekyler,  der  er  usynlige  for  det  blotte  Øje,  er  selv 
igen  dannet  af  Atomer,  der  er  uendelig  mange  Gange  mindre, 
og  som  heller  ikke  berorer  hinanden.  En  Jernstang  f.  Eks.  be- 
staar  af  Molekyler,  der  ikke  berører  hinanden,  men  som  er  i 
bestandig  Vibration,  og  som  nærmer  sig  hinanden  under  Kul- 
dens og  fjerner  sig  fra  hinanden  under  Varmens  Indvirkning. 
Udsættes  denne  Jernstang  for  Solens  Straaler,  kan  den  an- 
tage en  Temperatur  af  henimod  60  °  G.  Afkøles  den,  kan  dens 
Temperatur  gaa  flere  Grader  under  Frysepunktet.  Jernstan- 
gens Længde  kan  da  mellem  disse  to  Temperaturer  forandres 
med  7  å  8  Millimeter.  Det  vil  altsaa  sige,  at  dens  Molekyler  har 
fjernet  sig  fra  eller  nærmet  sig  til  hinanden.  Men  man  kan 
gaa  videre  endnu,  gaa  til  voldsom  Ophedning  af  Jernet,  og  i 
den  Tilstand  fjerner  Molekylerne  sig  saa  langt  fra  hinanden, 
at  de  ikke  længere  over  den  samme  Indflydelse  paa  hinanden 
som  for,  og  Jernet  egentlig  taber  Karakteren  af  Jern.  Det  er, 
naar  det  bliver  flydende  eller  gaar  over  i  luftformig  Tilstand. 
Molekylernes  Størrelse  er  saa  uendelig  ringe,  at  vor  Fantasi 
ikke  kan  fatte  den.  Man  er  i  den  moderne  Industri  naaet  til  at 
udvalse  Guld  i  Plader,  der  er  saa  tynde,  at  Tykkelsen  af 
10.000  Stk.  af  dem  sammenlagt  ikke  er  en  Millimeter.  Men 
alligevel  er  Pladen  i  Tykkelse  sammensat  af  Molekyler,  hvis 
Antal  maa  være  ret  betydeligt.  Antager  man  med  et  meget  lavt 
Tal,  at  der  i  Pladens  Tykkelse  kun  er  10  Molekyler,  der  har 
en  Afstand  mellem  sig,  der  er  lige  saa  stor  som  deres  egen 
Diameter,  er  hvert  Molekyl  altsaa  kun  en  Tohundredetusind- 
del  af  en  Millimeter  stor.  Sandsynligvis  endnu  langt  mindre. 
Under  Eksperimenter,  man  har  udført  med  at  dæmpe  Bøl- 
gegangen paa  en  So  ved  at  gyde  Olie  over  Vandet,  er  det  lyk- 
kedes paa  Genfersoen  at  dække  400  m2  Overflade  med  20  cm3 
Olie.  Olielagets  Tykkelse  har  da  ikke  været  mere  end  en  To- 
hundredetusinddel  af  en  Millimeter.  Selv  om  der  i  dette  Olie- 
lags Hojde  kun  har  været  1  Molekyl,  bliver  dennes  Størrelse 
altsaa  en  Tohundredetusinddel  af  en  Millimeter  i  Maksimum. 
Ad  mekanisk  Vej  er  det  lykkedes  paa  en  Glasplade  at  ind- 

dele  en  Millimeter  i  tusinde  lige  store  Dele.  Men  der  eksisterer 
Infusionsdyr,  der  er  saa  smaa,  at  de  kan  anbringes  mellem 
to  Streger  af  en  saadan  Inddeling,  uden  at  deres  Legemer  be- 
rører nogen  af  Stregerne,  og  dog  er  det  Væsener  med  Lem- 
mer, Organer,  Muskler  og  Nerver. 

Disse  Organer  er  sammensatte  af  Celler,  og  hver  af  disse 
Celler  bestaar  af  Molekyler,  og  selv  om  hver  af  disse  Mole- 
kyler var  en  Hundrededel  af  Infusionsdyrets  Legeme,  maaler 
altsaa  hver  af  disse  Molekyler  kun  en  Tohundredetusinddel 
af  en  Millimeter,  hvis  man  gaar  ud  fra,  at  de  befinder  sig  i 
en  Afstand  fra  hinanden,  der  er  lige  saa  stor  som  deres  eget 
Tværmaal.  Disse  Molekyler  er  atter  sammensat  af  Atomer, 
der  er  endnu  mindre,  og  som  man  maa  betragte  for  at  være 
uendelig  smaa. 

Der  er  altsaa  et,  som  der  ikke  længere  kan  være  ringeste 
Tvivl  om:  Hele  det  synlige  Univers  er  sammensat  af  usynlige 
Legemer,  og  alt,  hvad  vi  ser,  er  skabt  af  alt  det,  vi  ikke  ser. 

Her  paa  Jorden  ser  vi,  og  foler  vi  en  Materie,  der  bestaar  af 
Ophobninger  af  Molekyler,  af  hvilken  vi  hverken  kan  se  eller 
fole  den  enkelte.  Og  dog  fatter  vore  Sanser  denne  Materie,  der 
er  sammensat  af  det  usandselige.  En  Mængde  Eksperimenter 
og  Iagttagelser  har  godtgjort  og  fuldstændig  bevist,  at  Lysets 
Hastighed  er  300.000  Kilometer  i  et  Sekund.  Det  er  et  Faktum, 
der  er  fastslaaet  baade  af  Astronomer  og  Fysikere.  Nu  er  det 
med  ikke  mindre  Sikkerhed  slaaet  fast,  at  i  en  Straale  rødt 
Lys  er  der  1666  Bølger,  der  er  ordnede  Side  om  Side  inden  for 
en  Afstand  af  en  Millimeter.  Hver  af  disse  Bølger  maaler  alt- 
saa kun  0,0006  —  eller  seks  Titusindedel  af  en  Millimeter.  I 
ultraviolet  Lys  er  der  2330  Bolger,  og  i  et  Sekund  modtager 
vort  Øje,  ved  at  betragte  den  ultraviolette  Farve,  699  Milli- 
meter Bolger.  Rodt  bliver  for  Øjet  den  blødeste  Farve,  fordi 
dets  Bolger  er  de  længste.  Ultraviolet  bliver  for  Øjet  den  skar- 
peste Farve,  fordi  dets  Bølgelinier  er  de  korteste.  Og  Æthe- 
rens  Substans,  dens  Atomer,  gennemtrænger  alle  Legemer, 
faste,  flydende  og  luftformige,  og  findes  overalt.  De  fysiske 

Studier,  man  har  anstillet  over  Molekyler  og  Atomer,  har 
godtgjort,  at  i  1  cm3  Luft  optager  Molekylerne,  som  Luften 
bestaar  af,  kun  V3  af  1  m/m3,  hvilket  altsaa  vil  sige,  at  de  kun 
optager  en  3000  Del  af  Pladsen.  Men  alle  disse  Molekyler  er  i 
bestandig  Bevægelse,  som  Kloderne  er  det  ude  i  Verdens- 
rummet, og  denne  Bevægelse  og  Molekylernes  Struktur  er  be- 
stemt af  den  samme  usynlige  Kraft,  som  bevæger  Solsyste- 
merne. 

I  Brint,  der  har  normal  Temperatur  og  er  under  normalt 
Tryk,  har  hvert  Molekyl  en  Bevægelseshastighed  af  2  Kilo- 
meter i  et  Sekund.  Og  ethvert  Legeme,  organisk  eller  uorga- 
nisk, Luft,  Vand,  Planter,  Dyr  eller  Mennesker,  er  sammensat 
af  Molekyler  i  Bevægelse.  Analysen  af  ethvert  Art  Legeme, 
organiske  saavel  som  uorganiske,  viser  os  altsaa  Atomernes 
Bevægelse  bestemt  af  en  usynlig  Kraft,  og  det  uendelige  smaa 
taler  samme  Sprog  til  os  som  det  uendelige  store. 

Molekyler,  som  vi  ikke  kan  føle  og  ikke  kan  se,  og  hvis 
Eksistens  vi  daarligt  nok  kan  tænke  os,  fordi  vore  Hjerner 
kun  er  opdraget  til  at  fatte  det  virkelige  Stof,  skøndt  det,  vi 
kalder  Stof,  i  Virkeligheden  ikke  er  andet  end  det  Indtryk, 
som  Molekylernes  Bevægelse  gor  paa  vore  Sanser.  Men  deraf 
følger,  at  Stoffet  saavel  som  det,  vi  kalder  Kraften,  Energien, 
ikke  er  andet  end  Bevægelse.  (Fortsættes). 


EFTERAARSKONFERENCEN 
I  KØBENHAVN. 

Konferencen  aabnedes  Onsdag  Aften  den  13.  Oktober  med 
en  Basar,  arrangeret  af  »Den  kvindelige  Hjælpeforening«. 

Fredag  Aften  den  15.  gav  Sangkoret  en  udmærket  Koncert 
under  Ledelse  af  dets  dygtige  Korleder  Hr.  Oskar  Petersen. 

Lørdag  Aften  den  16.  Oktober  blev  der  afholdt  Rapport- 
mode. Alle  Kirkens  Foreninger  og  Grensforstandere  aflagde 
deres  Rapporter,  og  Missionspresident  Carl  E.  Peterson  fore- 

slog  Kirkens  Autoriteter,  som  alle  blev  enstemmigt  støttede 
af  de  forsamlede. 

Søndag  den  17.  afholdtes  tre  velbesøgte  Møder.  Søndags- 
skolens Konference  Søndag  Morgen  forløb  til  almindelig  Til- 
fredshed og  bød  endogsaa  paa  et  Par  smaa  Overraskelser  i  et 
Par  originale  Ideer  ved  Programmets  Tilrettelægning.  Ved 
Eftermiddagsmødet  Kl.  2  talte  Br.  A.  Jacobsen  og  fremholdt 
nogle  af  de  forskellige  Punkter,  hvorpaa  man  kunde  støtte 
Mormons  Bogs  Ægthed.  En  Kvartet  sang:  »Mon  hjemme  i 
Dalen  jeg  savnes«.  Konferencepres.  Jens  I.  Larsen  talte  om 
»Kirkens  Opgave«. 

Søndag  Aften  talte  Missionspres.  Carl  E.  Peterson  og  be- 
lyste i  en  Tale  paa  tre  Afsnit  Joseph  Smiths  Person  og  Mis- 
sion. I  første  Afsnit  gik  han  ud  paa  at  fastslaa  Joseph  Smiths 
Karakter  som  Menneske  og  gik  derefter  over  til  hans  Kaldelse 
og  Ordination  til  det  Melkisediske  Præstedomme  og  til  hans 
Kaldelse  til  den  store  Mission  som  Grundlægger  af  Tidens 
Fyldes  Husholdning.  Koret  sang: 

Priser  Profeten,  som  skued  Jehovah, 
Jesus  har  salvet  den  herlige  Seer. 
Aabnet  blev  Tidernes  Fyldes  Husholdning. 
Det,  som  var  talet,  paa  Jorden  nu  sker. 

KOR: 
Hil  dig,  du  Seer,  thi  din  Gud  dig  hjemkaldte, 
Bødler  og  Ransmænd  ej  haane  dig  mer; 
Endnu  du  virker  for  lidende  Brodre, 
Døden  ej  binder  dig,  elskede  Seer. 

Signer  hans  Minde,  han  faldt  som  en  Martyr, 
Vandt  sig  en  Plads  i  Forløserens  Favn; 
Længe  hans  Blod  Illinois  skal  besudle, 
Hæder  og  Ære  omstraale  hans  Navn. 

Stor  er  hans  Vælde,  hans  Præstedom  varigt, 
Evig  og  altid  han  Noglerne  har; 
Ædel  og  tro  han  sit  Rige  vil  arve, 
Hyldet  af  Hellige  Kronen  han  ta'r. 

Offer  og  Lydighed  Palmen  ham  bringer, 
Blodstænkte  Verden,  i  Hast  dig  omvend; 
Vaagn  af  din  Dvale,  din  Brode  maa  sones, 
Alle  skal  se  Broder  Joseph  igen. 

I  andet  Afsnit  gik  han  over  til  at  behandle  Joseph  Smith 
som  Profet.  Han  oplæste  Josephs  Profeti  fra  1832  om  den 
store  Borgerkrig  i  Amerika  og  hans  Profeti  i  1842  om,  at  Kir- 
ken senere  vilde  drage  til  Klippebjergenes  Dale,  og  der  vokse 
og  blive  til  et  stærkt  Folk,  og  bringe  de  golde  Egne  til  at 
blomstre  som  en  Rose,  hvilke  Profetier  begge  blev  opfyldt 
bogstaveligt.  Koret  sang:  »Skønne  Dag  saa  længe  ventet«. 

I  tredie  Afsnit  belyste  han  Joseph  Smith  som  den  store  Le- 
der og  Organisator.  Koret  sang:  »Hav  Tak  for  Profeten  du 
sendte«,  og  Modet  sluttedes  med  Taksigelse. 

Tirsdag  Aften  den  19.  Oktober  afholdtes  en  selskabelig 
Sammenkomst,  som  dannede  Afslutningen  paa  Konferencen. 

Alle  Moderne  var  godt  besogt,  men  især  var  der  talrig  Til- 
slutning til  Koncerten  og  til  Mødet  Sondag  Aften,  idet  den 
store  Sal  da  var  fyldt  til  Trængsel.  Karla  Hansen, 

Sekretær. 


HINSIDES  ARSARETH. 

(Fortsat.) 

Naturligvis  var  jeg  selv  Genstand  for  stor  Nysgerrighed, 
men  deres  Opforsel  mod  mig  var  alligevel  saa  korrekt,  at  jeg 
ikke  folte  mig  det  mindste  stodt  eller  ilde  berørt.  Vi  prøvede 
paa  at  tale  til  hinanden;  de  smilede  venligt  til  mig,  og  jeg  til 
dem.  Jeg  viste  dem  mit  Ur  og  sogte  at  forklare  dem  dets  Brug. 

Saa  tog  jeg  min  dyrebare  Bibel  frem,  og  de  lod  den  gaa  fra 
Haand  lil  Haand,  bladede  i  den  og  prøvede  paa  at  tyde,  hvad 
der  stod  i  den. 

I  Løbet  af  den  første  Tid  lærte  jeg  nogle  af  deres  Navne, 
og  her  mødte  mig  min  forste  Overraskelse.  De  fleste  af  Nav- 
nene var  uden  Tvivl  bibelske.  Den  unge  Mand,  hvem  jeg 
havde  reddet,  hed  David,  hans  Fader  Joseph  og  den  tolv  Aar 
gamle  Søster  Rachel.  Disse  Navne  foraarsagede  mig  i  Begyn- 
delsen stort  Hovedbrud,  men  det  klarede  altsammen,  da  jeg 
lærte  Folkets  Historie  at  kende. 

Jeg  havde  været  heldig  med  at  sætte  Benet  sammen,  saa 
David  kom  sig  udmærket.  Jeg  tilbragte  meget  af  min  Tid  hos 
ham,  da  han  var  glad  ved  mit  Selskab.  Men  allerede  faa  Dage 
efter  min  Ankomst  blev  jeg  opfordret  til  at  besøge  andre  af 
Landets  Byer.  De  store  og  lærde  Mænd  onskede  min  Nær- 
værelse, og  jeg  maatte  adlyde.  Deres  lettere  Køretøjer  var  helt 
komfortable,  og  deres  Heste  bragte  os  over  Vejene  i  god  Fart. 
Jeg  saa,  at  jeg  var  i  et  Land  af  Gaarde  og  smaa  Byer,  som 
alle  var  byggede  efter  samme  Plan.  Jeg  saa  ikke  noget  Spor 
til  Befæstning  eller  noget  Byggeforetagende  rejst  til  Forsvar. 
Næsten  alle  Huse  var  opførte  af  Sten  —  nogle  huggede  i 
Blokke,  andre  dækkede  af  Cementpuds. 

Der  var  en  stor  Ensartethed  i  Beboelseshusenes  Arkitektur, 
men  i  andre,  som  jeg  antog  for  offentlige  Bygninger,  var  der 
en  behagelig  Afveksling  i  Bygningsstilen. 

Markerne  var  alle  hostede  og  Haverne  tomme,  men  allige- 
vel kunde  jeg  se,  at  Landet  var  omhyggeligt  opdyrket.  Der 
avledes  Rug  og  desuden  Ho  til  Vinterfoder,  og  der  dyrkedes 
en  rig  Afveksling  af  Grøntsager  og  Bær. 

Efterhaanden  som  Morket  lagde  sig  tættere  over  Landet, 
faldt  der  mere  Ro  over  Folkene,  og  der  var  mindre  Travlhed 
og  mindre  Samfærdsel.  Forberedelserne  til  at  imodegaa  den 
kommende  Vinter  var  omtrent  afsluttede.  Oplagshusene  var 
fulde  af  Uld  og  Hør,  som  skulde  omdannes  til  Klæder,  og  der 
var  samlet  Fjer  og  Dun  fra  de  umaadelige  Fugleflokke,  som 

levede  rundt  om  Isvolden.  Der  var  ogsaa  Pakhuse,  fyldte  med 
Korn  parat  til  at  laves  til  Mel  og  Gryn,  kort  sagt,  der  fandtes 
Raamateriale  i  Massevis  parat  til  at  omdannes  til  Menneske- 
nes Brug. 

Hele  Sommertiden  bliver  anvendt  til  at  samle  disse  Ma- 
terialer, og  Stunden  for  Udnyttelsen  af  dem  og  Forarbejdnin- 
gen af  dem  er  Kuldens  og  Mørkets  Tid. 

Landet  er  velforsynet  med  Kul,  hvilket  er  en  viselig  Foran- 
staltning af  Naturen,  da  der  ikke  findes  meget  Træ.  En  Slags 
Mineralolie  udvindes  ogsaa  af  Jorden,  men  paa  Grund  af  den 
ufuldkomne  Rensning  lyser  den  ikke  videre  godt,  og  dog  er 
den  jo  til  stor  Velsignelse  for  Folket  i  den  lange  Mørkets  Tid, 
da  den  er  det  eneste  Middel,  hvorved  de  kan  oplyse  deres 
Huse  og  Gader.  (Fortsættes). 


VÆKST  OG  FREMGANG. 

Forfatteren  Harald  Tandrup  har  for  nylig  i  »Verden  og  Vi« 
udtrykt  sine  Tanker  om  det  Godes  Vækst  og  Fremgang  paa 
Jorden.  Vi  kan  skænke  hans  Udtalelser  vor  fulde  Tilslutning, 
og  vi  tillader  os  at  citere  Slutningslinierne;  de  vil  maaske 
være  af  Interesse.  Han  skriver: 

»Men  de  myldrende  Millioner  samles  stadig  under  Raabet: 
Enhver  er  sig  selv  nærmest.  De  præger  Jorden  med  deres  Tal. 
De  kæmper  om  alt,  om  Magt,  om  Penge  og  Salighed.  De  bru- 
ger Albuerne  og  træder  hinanden  ned.  De  slider  som  Neger- 
slaver og  tror,  at  de  kun  gor,  hvad  de  selv  vil.  Hvis  der  er  en 
anden  Verden,  vil  de  vaagne  i  stor  Forvirring  og  tænke:  Hvad 
var  dog  dette?  For  de  har  kun  set  Verden  fra  Vinduerne  i  det 
Eksprestog,  de  har  gjort  deres  Liv  til. 

Derfor  er  det  fornemt  ikke  at  være  smart,  men  rolig.  Det  er 
fint  at  tro.  Det  er  nobelt  at  være  født  simpel  og  dø  forædlet. 

Det  er  Tegn  paa  Begavelse  at  kunne  være  tavs ikke 

skrige  op. Vi  lever  nemlig  i  den  Eventyrverden,  hvor 

Folk  gaar  paa  Hovederne.  Det  er  godt  at  vide  det.  Og  Værket 
vokser.  En  Gang  vil  de  alle  gaa  med  hævet  Hovede,  og  Jor- 
den vil  blive  beboet  af  Konger.  Og  alle  de,  der  lagde  deres 
Liv  i  Værket,  vil  visselig  leve.« 

Kunde  vi  Sidste  Dages  Hellige  ikke  godt  sige  »Amen«. 

Naar  man  kender  det  danske  Aandsliv  og  ved,  hvorledes 
det  har  formet  sig  de  sidste  Aartier,  sat  ind  i  et  bestemt  Spor 
af  Georg  Brandes,  er  det  glædeligt  at  notere  Udtalelser  som 
denne. 

Forovrigt  synes  et  stort  Omslag  i  det  danske  Aandsliv  at 
være  under  Udvikling.  A.  J. 


En  munter  Sang,  ja  en  munter  Sang, 
saa  Tryk  og  Tynge  fra  Barmen  sprang. 

Blev  Hyttens  Skodder  dig  lovlig  trang, 
stem  Ryggen  mod  til  en  lystig  Sang! 
(Jeppe  Aakjær). 


Fra  Himmelrummet  drypper 

Sekunderne  som  Draaber, 
og  vore  Dage  skifter  under  Sols  og  Maanes  Tegn, 

vi  gaar  med  hule  Hænder 

omkring  som  Børn  og  raaber 
og  viser,  hvad  vi  samled  os  af  Evighedens  Regn. 

(Aage  Lind). 

